Lav et referat af nedenstående tekst:

Tekst:
AaB-spillerne kom tilbage fra juleferie fredag og begyndte træningen til forårssæsonen med en bip-test, der skulle afklare formen. Om godt en måned bliver formen igen testet for alvor, når den første kamp skal spilles. - Målsætningen er klart, at vi skal være med i top seks. AaB er en klub, der skal ligge på det niveau, siger sportschef Allan Gaarde. Han har ikke de store planer om at skifte ud i truppen efter et år, hvor der både er kommet ny cheftræner, og hvor der har været store forandringer i spillertruppen i sommeren med ni nye ansigter. - 2017 var et rigtig hårdt og langt år med masser af forandringer. Nu synes jeg, vi har spillerne, der skal til, for at vi kan præstere. Det vigtigste er at bevare det, vi har – og så er der jo altid mulighed for, at der kan ske noget ekstraordinært, siger han. Han vil dog alligevel godt afsløre, at østrigske Marco Meilinger kan være på vej ud af AaB efter en sæson, hvor det meste af tiden er blevet tilbragt på bænken. - Vi har talt om, at han måske skal finde sig en ny klub. Noget, Marco også selv er interesseret i, siger Allan Gaarde. Forårssæsonen begynder 10. februar.

Referat:
Sportschef Allan Gaarde planlægger ikke de store forandringer i truppen.